Phokis — Delphi — 207/6 BC — SIG(3) 556D; SGDI 2845
Region: Central Greece (IG VII-IX) — Delphi 

θεος. τυχα. εδοξε ται πολει των δελφων εν αγοραι τελειωι συμ ψαφωι ται εννομωι. επειδη αποσταλεντων απο τας πολιος των μεσσανιων επι των στρατιωταν ξεναγω ξεναρετω τελεσαρχω παραστατα επιχαρεος φιλλια αγεμονων ωστε βοαθοησαι τωι τε ιερωι και ται πολει το τε ιερον συνδιεφυλαξαν και ταν πολιν καλως και ασφαλως και τους στρατιωτας ευτακτους παρεσκευαξαν και ανενκλητους και αυτοι ενεδαμησαν αξιως και του θεου και τας πολιος δεδοσθαι παρα τας πολιος αυτοις και εκγονοις προξενιαν προμαντειαν προεδριαν προδικιαν ασυλ[ι]αν ατελειαν [πα]ντ[ων] και ταλλα οσ[α και το]ις αλλ[οι]ς ευεργεταις του τε ιερου και τας πολιος διδοται. αρ[χοντος αλεξεα] βουλευοντ[ων λυσιμαχου αρχελ]α λυσιδαμου ευθυδικου αρχελα.